Die veeldoelige Allan- Live-Bottom-dubbel-aswa, wat spesifiek op aartappelboere gerig is, word deur Bestbier SA van Bloemfontein onder ’n lisensie van Allan in Kanada plaaslik vervaardig. Die wa het ’n hidroulies aangedrewe voerband, wat die aflaai van die produk versag. Die wa het ’n valkant sodat uithalers se aftap-arm tot bykans op die bodem van die wa kan reik en dus valskade aan aartappels uitskakel. Die wa het ’n laaivermoë van 10 ton en kan met bykomende toevoegings ook as ’n kalk- strooier, tapkar of ’n plaasvervanger vir ’n kantelwa ingespan word. Dit vereis ’n trekker van minstens 80 kW. PRYS: R563 500. NAVRAE: Mnr. Gouws Prinsloo, e-pos: sales@ bestbiersa.co.za; sel 072 511 5449.